**ΕΛΛΗΝΙΚΗ ΔΗΜΟΚΡΑΤΙΑ Ιερισσός: 19/06/2020**

**ΝΟΜΟΣ ΧΑΛΚΙΔΙΚΗΣ Αριθμ. Πρωτ.: 10994**

**ΔΗΜΟΣ ΑΡΙΣΤΟΤΕΛΗ**

**Ταχ.Δ/νση: 630 74 ΑΡΝΑΙΑ**

**Τηλ.: 2372 3 50104**

**Fax: 2372 0 22560**

**Πληρ. Αργυρού Δέσποινα**

**Email: d.argyrou@dimosaristoteli.gr**

**ΑΝΑΚΟΙΝΩΣΗ**

**ΠΡΟΣΛΗΨΗΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ ΓΙΑ ΤΗΝ ΑΝΤΙΜΕΤΩΠΙΣΗ ΕΚΤΑΚΤΩΝ ΑΝΑΓΚΩΝ ΛΟΓΩ ΕΜΦΑΝΙΣΗΣ ΚΑΙ ΔΙΑΣΠΟΡΑΣ ΤΟΥ ΚΟΡΩΝΟΪΟΥ COVID-19**

**Ο Δήμος Αριστοτέλη Χαλκιδικής**

**Έχοντας υπόψη:**

1. Τις διατάξεις του άρθρου 206 του Ν.3584/2007.
2. Τις διατάξεις της παρ.ιε΄ της παρ.2 του άρθρου 1 του Ν.3812/2009 «Αναμόρφωση συστήματος προσλήψεων στο δημόσιο και άλλες διατάξεις» (ΦΕΚ 234/τ.Α΄/28-12-2009) όπως ισχύει.
3. Τις διατάξεις του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ 87/τ. Α΄/7-6-2010), όπως έχουν τροποποιηθεί και ισχύουν.
4. Τις διατάξεις του άρθρου 24 παρ.2 της Πράξης Νομοθετικού Περιεχομένου «Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19» (ΦΕΚ 64/τ.Α΄/14-03-2020), περί δυνατότητας σύναψης συμβάσεων εργασίας ορισμένου χρόνοθ, δυνάμει της παρ.1 του άρθρου 206 του Κώδικα Κατάστασης Δημοτικών και Κοινοτικών Υπαλλήλων (Ν.3584/2007) και της περ. ιε΄ παρ.2 του άρθρου 1 του Ν.3812/2009, οι οποίες μπορεί να έχουν διάρκεια έως τέσσερις (4) μήνες για την αντιμετώπιση της ανάγκης περιορισμού της διασποράς του κορωνοϊού COVID-19.
5. Τις διατάξεις του άρθρου 37 παρ.1 της Πράξης Νομοθετικού Περιεχομένου «Κατεπείγοντα μέτρα για την αντιμετώπιση των συνεπειών του κινδύνου διασποράς του κορωνοϊού COVID-19, για τη στήριξη της κοινωνίας και της επιχειρηματικότητας και τη διασφάλιση της ομαλής λειτουργίας της αγοράς και της δημόσιας διοίκησης» (ΦΕΚ 68/τ.Α΄/20-03-2020) όπου προβλέπεται ότι, οι συμβάσεις σύμφωνα με τις διατάξεις της παρ.2 άρθ.24 από 14-03-2020 ΠΝΠ (ΦΕΚ 64/τ.Α΄/14-03-2020) δεν υπόκεινται στους χρονικούς περιορισμούς των δώδεκα (12) όπως προβλέπονται στην παρ.1 του άρθρου 206 του Ν.3584/2007 και της παρ. ιε΄ της παρ.2 του άρθρου 1 του Ν.3812/2009 καθώς και στον χρονικό περιορισμό των τριών (3) μηνών που προβλέπεται στην παρ.1 του άρθρου 5 του Π.Δ. 164/2004 (ΦΕΚ 134/τ. Α΄/19-07-2004).
6. Τον Οργανισμό Εσωτερικής Υπηρεσίας του Δήμου Αριστοτέλη (ΦΕΚ 2720/τ. Β΄/18-11-2011), όπως τροποποιήθηκε και ισχύει.
7. Την υπ’αριθμ. 91/2020 Απόφαση της Οικονομικής Επιτροπής.
8. Την υπ’ αριθ. πρωτ. 22566/1212/02-09-2019 απόφαση του Δημάρχου Αριστοτέλη με θέμα: «Ορισμός Αντιδημάρχων και μετάβαση αρμοδιοτήτων».

**Ανακοινώνει**

**Την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά δύο (2) ατόμων για την κάλυψη έκτακτων αναγκών, λόγω εμφάνισης και διασποράς του κορωνοϊού CΟVID-19, σε ανταποδοτικές υπηρεσίες του Δήμου Αριστοτέλη (στην Κοινότητα Αμμουλιανής) και συγκεκριμένα του εξής, ανά υπηρεσία, έδρα, ειδικότητα και διάρκεια σύμβασης, αριθμού ατόμων (βλ. ΠΙΝΑΚΑ Α), με τα αντίστοιχα απαιτούμενα (τυπικά και τυχόν πρόσθετα) προσόντα (βλ. ΠΙΝΑΚΑ Β):**

| **ΠΙΝΑΚΑΣ Α: ΘΕΣΕΙΣ ΕΠΟΧΙΚΟΥ ΠΡΟΣΩΠΙΚΟΥ (ανά κωδικό θέσης)** |  |  |
| --- | --- | --- |
| **Κωδικός****θέσης** | **Υπηρεσία** | **Έδρα υπηρεσίας** | **Ειδικότητα** | **Διάρκεια σύμβασης** | **Αριθμός****ατόμων** |
| **101** | ΔΗΜΟΣ ΑΡΙΣΤΟΤΕΛΗ | ΙΕΡΙΣΣΟΣ | ΥΕ ΕΡΓΑΤΕΣ ΚΑΘΑΡΙΟΤΗΤΑΣ (Συνοδοί απορριμματοφόρου) | Εως 13/09/2020 | 2 |
|  |
| **ΠΙΝΑΚΑΣ Β: ΑΠΑΙΤΟΥΜΕΝΑ ΠΡΟΣΟΝΤΑ (ανά κωδικό θέσης)** |  |
| **Κωδικός θέσης** | **Τίτλος σπουδών** **και** **λοιπά απαιτούμενα (τυπικά & τυχόν πρόσθετα) προσόντα** |  |
| 101 | Δεν απαιτούνται ειδικά τυπικά προσόντα σύμφωνα με τις διατάξεις του άρθρου 5 παρ.2 του Ν. 2527/97 |  |

Οι υποψήφιοι της παραπάνω ειδικότητας πρέπει να είναι ηλικίας από **18** έως **65** ετών.

**ΓΕΝΙΚΑ ΠΡΟΣΟΝΤΑ ΠΡΟΣΛΗΨΗΣ**

1. α) **Έλληνες πολίτες**, β) **πολίτες των άλλων κρατών-μελών της Ευρωπαϊκής Ένωσης**, υπό τους περιορισμούς του άρθρου 1 παρ. 1 του N.2431/1996 και γ) **Βορειοηπειρώτες, Κύπριοι Ομογενείς και Ομογενείς αλλοδαποί που προέρχονται από την Κωνσταντινούπολη και από τα νησιά Ίμβρο και Τένεδο**, και ομογενείς εξ Αιγύπτου χωρίς να απαιτείται πιστοποιητικό ελληνικής ιθαγένειας, υπό την προϋπόθεση ότι η ιδιότητά τους ως Ελλήνων, κατά το γένος και τη συνείδηση, αποδεικνύεται με άλλους τρόπους (ν.δ.3832/1958, ως ισχύει).
2. Να έχουν υγεία που απαιτείται για την εκτέλεση των καθηκόντων της θέσης, να μην ανήκουν στις ομάδες αυξημένου κινδύνου για σοβαρή λοίμωξη COVID-19 σύμφωνα με την ΔΙΔΑΔ/Φ.64/315/οικ.8030 (ΦΕΚ 928/τ.Β΄/18-03-2020) εγκύκλιο καθώς και να μην ανήκουν στις ομάδες που δικαιούνται άδεια ειδικού σκοπού σύμφωνα με την ΔΙΔΑΔ/Φ.69/108/οικ.787.
3. Να μην έχουν κώλυμα πρόσληψης σύμφωνα με το άρθρο 8 του Ν.3528/2007 (Υπαλληλικός Κώδικας).
4. Κατά την ημερομηνία υποβολής των αιτήσεων να κατέχουν τα υποχρεωτικά τυπικά προσόντα πρόσληψης καθώς και τα απαιτούμενα πιστοποιητικά αναγνώρισης και ισοτιμίας των τίτλων σπουδών τους εφόσον έχουν αποκτηθεί στην αλλοδαπή.

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Οι υποψήφιοι θα πρέπει μαζί με την αίτησή τους να επισυνάψουν:

1. Φωτοαντίγραφο των δύο όψεων της αστυνομικής τους ταυτότητας ή κρίσιμες σελίδες του διαβατηρίου τους (όταν πρόκειται για αλλοδαπούς).
2. Απολυτήριος τίτλος **υποχρεωτικής εκπαίδευσης** (απολυτήριο τριταξίου γυμνασίου ή για υποψηφίους που έχουν αποφοιτήσει μέχρι και το 1980 απολυτήριο δημοτικού σχολείου)
3. Πιστοποιητικό οικογενειακής κατάστασης.
4. Βεβαίωση ΑΦΜ.
5. Βεβαίωση ΑΜΚΑ.
6. Βεβαίωση απογραφής άμεσα ασφαλισμένου (ΙΚΑ)
7. Υπεύθυνη δήλωση στην οποία θα αναφέρεται ότι πληρούν τα απαιτούμενα γενικά προσόντα διορισμού, όπως ορίζονται στην παρούσα ανακοίνωση και δεν έχουν κώλυμα πρόσληψης σύμφωνα με το άρθρο 8 του Ν.3528/2007 (Υπαλληλικός Κώδικας).

**ΔΗΜΟΣΙΕΥΣΗ ΑΝΑΚΟΙΝΩΣΗΣ**

Δημοσίευση της παρούσας ανακοίνωσης θα γίνει στον πίνακα ανακοινώσεων του Δήμου Αριστοτέλη καθώς και τη διαδικτυακή πύλη ([www.dimosaristoteli.gr](http://www.dimosaristoteli.gr)).

**ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ**

Οι ενδιαφερόμενοι καλούνται να συμπληρώσουν σχετική αίτηση με όλα τα ζητούμενα στοιχεία, και να την υποβάλλουν μαζί με αντίγραφο αστυνομικής ταυτότητας και με τα απαιτούμενα δικαιολογητικά, μέσω ηλεκτρονικού ταχυδρομείου και συγκεκριμένα στο **e-mail** **d.argyrou@dimosaristoteli.gr**(αποκλειστικά και μόνο για αιτήσεις και δικαιολογητικά) από 22/06/2020 έως 26/06/2020.

**ΠΡΟΣΛΗΨΗ**

Η υπηρεσία προσλαμβάνει το προσωπικό με σύμβαση εργασίας ιδιωτικού δικαίου ορισμένου χρόνου.

**Ο Αντιδήμαρχος Αριστοτέλη**

 **ΝΙΚΟΛΑΟΣ Ι. ΑΥΓΕΡΙΝΟΣ**